**ESZKÖZBÉRLÉS FELTÉTELEI**

A Trek Direction Kft. a régió legnagyobb kölcsönözhető e-bike és hagyományos kerékpár eszközparkjával (közel 50 db-os flottával és kiegészítő eszközökkel) rendelkezik. Minőségi KTM e-bikeokokat és hozzá tartozó kiegészítő felszereléseket bérelhetsz tőlünk **elérhető áron**.

Minden kerékpárunk **kiváló minőségű**, **ellenőrzött** és rendszeresen **karbantartott**. Az e-bike-ok átvételekor, kérésedre tájékoztatást adunk, annak helyes használatáról és beállításáról.

**A bérlés feltételei:**

* Bérlési szándékodat telefonon (+36 30/331 7631) vagy e-mailen (info@trekdirection.hu) tudod jelezni irodánk felé.
* Bérléskor szükséged lesz egy érvényes személyi igazolványra és egy lakcímkártyára.
* E-bikeokat és kiegészítőket csak a 18. életévét betöltött személynek adunk bérbe.
* Irodánk és a bérlő között bérleti szerződés jön létre, ezzel tudja mindkét fél igazolni a bérlést.
* Irodánk a bérléskor a bérleti díj táblázatban meghatározott összegű kauciót kér. Ezen összeg befizetése a bérleti eszköz átvételekor történik. Irodánk a kaució összegét teljes egészében visszafizeti, ha a bérlő a felszerelést sérülésmentesen, hiánytalanul, a megadott határidőre visszahozza. (Sérüléseknél a javítás költsége, értékvesztése, az eszközök határidőn túli visszahozása esetén pedig a bérleti díj hátralék levonásra kerül a kaucióból.)
* A kölcsönzött tételeknek meghatározott bérleti díjuk van, amit a bérlő az átvétel napján, a kaucióval együtt köteles megfizetni.
* Self-assistance: E-bikejaink bérlésekor defektjavító készletet (szerelő szerszám, pótgumi) adunk, a bérlés ideje alatti defektjavítás költségeit bérlő állja.
* E-bike kölcsönzésénél a legrövidebb bérlési idő a minimum 2 óra. A kölcsönzött tételek átvétele és visszahozatala nyitvatartási időben történik, ettől eltérni foglalástól függően előzetesen megbeszélt időpont egyeztetéssel lehet. Hétvégi bérlés esetén, az eszköz pénteken 15:00 órától vihető el, és hétfőn reggel 9:00 óráig kell visszahozni.
* A kölcsönzött tételeket a bérlő köteles a megbeszélt időpontban, hiánytalanul és bérléskor kiadott állapotában visszaadni. Az esetleges sérülések, tisztítás vagy alkatrész hiányok díjai a kaucióból kerülnek levonásra.
* Ha a bérlő a kölcsönzött tételeket a megbeszélt határidőn túl hozza vissza, úgy bérleti díj hátraléka keletkezik. Ennek összege, naponta a bérleti díj kétszerese, és a kaucióból kerül levonásra.
* Amennyiben a bérlő a bérelt eszközt valamilyen oknál fogva nem tudja visszaadni vagy használhatatlan állapotban adja vissza, úgy annak árát köteles megfizetni irodánknak.
* A bérlő vállalja, hogy a felszereléseket rendeltetésszerűen fogja használni alkohol illetve kábítószer befolyása alatt nem áll, illetve az eszközök használata során azokat nem fogyasztja). Irodánk nem vállal felelősséget, a kölcsönzött tételek használata közben esetlegesen bekövetkező balesetekért és az azokból eredő károkért.

Ha e-bikera van szükséged, javasoljuk, hogy bérlési szándékodat minél előbb jelezd, hogy az általad választott típust foglalni tudjuk a számodra. Bérlési igényedet a kívánt időpontra a foglalás előtt min 48 órával/2 munkanap jelezd, foglalni kizárólag online tudsz. Foglalásod a foglalási díj kiegyenlítésével válik érvényessé, amelyet a beérkezett és jóváhagyott foglalásod után az általad megadott e-mail címre érkező díjbekérő kiegyenlítése után válik érvényessé.

Szabad kapacitás függvényében kerékpár-kiszállítást is vállalunk, egyéni díjszabásért mennyiség és távolság függvényében. Az e-bikeok **átvétele**, előzetes egyeztetés alapján a **tényői telephelyünkön** lehetséges.